Saade on valminud tänu J.Meyeri teenistuspartnerite toele.
Arvan, et ainus, mis on suuteline muutma viha, kibestumist, põlgust,
pahelisust, pattu, viletsust, isekust ja enesekesksust
on täielik armastus.
IGAPÄEVAELU RÕÕMUD
Kui iga usklik, kes end Kristuse järgijaks peab,
enda maailma osas armastuses käiks,
kipun arvama, et enamus maailmast oleks juba päästetud
ja meie ühiskonnas poleks ka sellist korralagedust.
Paljusid huvitab, mis on vastus maailmas valitsevale probleemile?
Vaimsest vaatenurgast usun,
et vastuseks on ühiskonnas julgelt Kristust esindada.
Mitte viia sinna surnud religiooni,
vaid meil peab olema Jumala loomus ja me peame elama välja vaimuvilju.
Piibel ütleb, et millegi niisuguse vastu ei ole Seadus.
Kui käime armastuses, on inimestel võimatu meis vigu leida.
Nad võivad mõnda aega proovida,
kuid armastus sulatab ka kõige kalgima südame.
See peab aga tõeline armastus olema,
nii et panin tänase loengu pealkirjaks: "Mis on tõeline armastus?"
Ajakirjade nimedki on "Tõeline armastus"
ja "Tõeline romantika."
Kui on tõeline armastus, on olemas ka ebatõene armastus.
Ja kui on tõeline romantika, ju siis on ka ebatõene romantika.
Nii et sellel tühisel armastusel, millest räägime,
pole absoluutselt tegusid.
See on niisama vestlus ja jutlus,
aga kui peame seda igapäevaelus rakendama,
siis taganeme sellest.
Meil on nii palju õppida, et olla väge täis kristlane.
Olen pidanud tuhandeid jutlusi.
Need kõik on olulised ja head,
kuid vahel tunnen, et ei tea, kas ma ikka talitan nende järgi?
On niisuguseid ja naasuguseid ning seda ja teist.
Siis aga keskendun ikkagi armastuses käimisele.
Armastuses käimine hõlmab ka kõik muu.
Aamen?
Armasta Jumalat
ja armasta ligimest nagu iseennast -
see teeb asja lihtsaks.
Olen oma elu mitu viimast aastat püüdnud eraelus keskenduda
eelkõige inimeste armastamisele.
Kõikidega, kellega eraelus kokku puutun...
Sest uskuge, et ma ei ela väikeses kastis.
Mul on ka eraelu.
Mind lastakse vahel teleekraanist välja.
Inimesed on hämminugus, kui mind kuskil kohtavad.
Justkui ma ei peaks mujal, kui vaid seal telerikastis olema.
Siiski on mul ka oma eraelu.
Püüan teha oma südameasjaks
lisada igale elule väärtust, keda kohtan.
Tõtt öelda, oma loomu poolest,
pole ma väga avatud ja sõbralik inimene.
Olen meelsamini miljoni inimese ees, kui et õpin tundma ühte inimest.
Mitte, et ma inimesi kardaks, vaid ma lihtsalt olen selline.
Sõbralikkus ei ole mulle loomupärane.
Kui välja sööma läheme, küsib Dave ettekandjalt:
"Kus sa koolis käisid? Mida õppisid?
Kust sa pärit oled? Mida sa elus korda tahad saata?"
Mina mõtlen kõrval: "Tellime juba, sööme ja lähme minema!"
Dave aga ütleks: "Ma tahan vaid sõbralik olla!"
Pastor Mike, kes laval oli, leiaks endale liftisõidu ajal sõbra.
Tahan lihtsalt öelda,
et see ei pea olema teie loomulik anne.
Minu loomupärane trajektoor oleks minna poodidesse
ja ajada oma asja.
Ma ei räägiks kellegagi suurt midagi,
vaid teeks, mis teha vaja ningläheks siis tagasi koju.
Kuid ma olen õppinud,
et suudan puudutada inimeste elusid, kui olen lihtsalt sõbralik.
Nii et olen õppinud seda tegema.
Tahan, et te teaksite, et isegi, kui teile miski loomupärane pole,
saate te seda õppida, kui Jumal teid seda tegema ajendab.
Aamen?
Kõik, kes sõbralikena sündisid, on kindlasti vaimustuses sellest
ja endassetõmbunud inimesed mõtlevad: "Noh...
Ei tea, kas tahan end sellega siduda."
Ma ei palugi sul end siduda. Lihtsalt ütle "Tere!
Kuidas läheb? Kuidas teie päev on läinud?
See värv sobib teile! Teil on kena soeng!"
Lihtsad asjad.
Imeline, kui suurt mõju väikesed komplimendid
meie eludele avaldavad.
Loen teile loo, mille internetist leidsin.
See annab teile hea näite armastusest
ja kuidas väikesed asjad äärmiselt mõjukad on.
Loo kirjutas Kent Nerburn.
"Töötasin 20 aastat tagasi taksojuhina.
Oli öö, kui läksin oma kliendile järgi.
Peatusin maja ees, kus põles vaid esimese korruse tuli.
Sellises situatsioonis istuks enamik juhte maja ees,
laseks paar korda signaali
ja sõidaks siis minema, kui kedagi ei tule.
Olin kohanud liiga palju vaeseid,
kes taksosid liiklusvahendina kasutasid.
Nii et kui just ohtlik ei tundunud, läksin alati ukse juurde.
Arutlesin, et seal võib olla keegi, kes vajab abi
ning läksin ukse taha ja koputasin.
Hetk hiljem kuulsin haprat vanema inimese häält.
Kuulsin midagi mööda põrandat lohisemas
ning pärast pikka pausi avanes uks.
Minu ees seisis 80ndates daam.
Ta kandis lillelist kleiti ja looriga kübarat,
nähes välja nagu 40ndate aastate filmitegelane.
Tema kõrval seisis väike kohver.
Korter nägi välja nagu polnuks seal aastaid keegi elanud -
mööbel oli kaetud,
puudusid seinakellad, nipsasjakesed ja lauanõud.
Kõik oli pandud nurka laotud kastidesse.
Proua küsis, kas oleksin nii kena ja viiksin ta kohvri autosse.
Viisin ta kohvri ära ja tulin tagasi prouat aitama.
Ta võttis mu käe alt kinni ja me kõndisime koos auto poole.
Ikka ja jälle tänas ta mind mu lahkuse eest.
Ütlesin: "Pole tänu väärt! Püüan oma reisijaid teenindada nii
nagu tahaksin, et mu ema teenindataks!"
Ta ütles: "Sa oled väga tubli poiss!"
Taksosse jõudes andis ta mulle aadressi
ja palus mul läbi kesklinna sõita.
Vastasin: "Mul pole selle vastu midagi, kuid see pole kõige lühem tee."
Vihjates sellele, et see läheb rohkem maksma.
Proua ütles: "Sellest pole midagi, olen teel vanadekodusse."
Nägin tahavaatepeeglist, et tal olid pisarad silmis.
"Mul ei ole ühtegi pereliiget alles
ning arst ütles, et mul pole jäänud kaua elada."
Sirutasin käe taksomeetrile ning panin selle kinni."
See oli esimene armastuse tegu, kas polnud?
See pole inimene, kelle pealt raha teenida.
See on inimene, keda aitama pean.
"Küsisin: "Milliseid teidpidi sooviksite sõita?"
Sõitsime 2 tundi mööda linna ringi.
Ta näitas mulle maja, kus ta kunagi liftioperaatorina töötas.
Sõitsime läbi linnaosa,
kus nad abikaasaga noorpaarina elasid.
Ta palus mul peatuda mööblilao ees, kus ta noorena tantsimas käis.
Vahel palus ta mingist hoonest aeglaselt mööduda
või selle nurgal peatuda, kuni me seda vaikides vaatasime.
Päike hakkas tõusma ning äkitselt ütles ta:
"Peame hakkama minema."
Sõitsin vaikides paberile märgitud kohta.
See oli madal hoone, mis nägi välja nagu...
Nad vist ootasid teda,
sest majast väljusid ratastooli hoides kaks meest.
Proua küsis käekotti avades: "Kui paju ma teile võlgnen?"
Vastasin: "Mitte midagi."
Proua aga vastu: "Peate ka elatist teenima!"
Ütlesin talle, et selleks on teisi reisijaid.
Mõtlemata kummardasin ja embasin teda.
Ta hoidis mind kõvasti, ning ütles:
"Kinkisid vanaprouale ilusa rõõmuhetke.
Aitäh!"
Surusin ta kätt ning kõndisin hommikuhämarusse.
Tööle ma tol päeval ei läinud.
Sõitsin ülejäänud päeva mõtteisse vajununa sihitult ringi.
Mis siis, kui prouale oleks sattunud ärritunud juht,
või keegi, kes kiirustas tööpäeva lõpetama?
Mis siis, kui ma poleks seda sõitu võtnud
või oleks vaid korra signaali andnud ning siis minema sõitnud?"
Nüüd aga mu lemmik koht:
"Kokkuvõtteks -
pole vist tähtsaimat asja, mida elus teinud olen,
kui see üks tegu.
Oleme harjunud mõtlema, et meie elu keerleb suurte hetkede ümber,
kuid suured hetked hiilivad meist tihti mööda,
olles näiliselt väikesed."
See, millest täna teile räägin...
Aamen!
See, millest täna meile kõigile räägin...
Kui keegi siin arvab, et neile pole seda vaja,
siis võite oma osalustasu tagastada,
sest mul on rõõm seda endalegi jutlustada.
Ma vajan seda.
Iga kord, kui armastuse teemal õpetan või seda uurin,
tugevdab see mind ning tuletab mulle meelde,
et see on üks tähtsamaid asju, mida elus teha võime.
Ja see ei seisne alati suurtes asjades.
Tihtipeale seisneb see väikestes asjades
nagu kellelegi naeratamine või teretamine;
või öelda kellelegi:
"Olen märganud Teid siin mitu aastat, Te vist olete kõva töötegija!"
Märkasin ühel päeval tualettruumis naist prügikasti tühjendamas.
Olin teda mitu korda näinud.
Andsin talle veidi raha ning ütlesin: "Olete väga korralik töötaja ning usun,
et väärite rohkem tänulikkust, kui teile osaks saab."
Surusin raha talle pihku ning lahkusin.
Veidi hiljem tuli ta joostes jalanõude poodi, kus olin,
et öelda, kui palju see talle tähendas ning kui imeline see oli.
Teate, inimesed kannatavad maailmas.
Nad kannatavad rohkem, kui arvate ise kannatavat.
Ükskõik, kui palju kannatame, või kui halvasti meil läheb,
on alati keegi, kellel läheb halvemini ja kes kannatab rohkem.
Tehkem seda Jumala pärast -
me peame minema maailma ja käituma nagu Jeesus.
Kuidas Jeesus käitus inimestega, kellega Ta kokku puutus?
Räägime alati "Jeesuse jälgedes käimisest,"
kuid vahel peaksime uurima tema peatusi,
sest Jeesus peatus alati kannatavate inimeste juures.
Ta oli alati kuskile teel ning Tal oli eesmärk,
kuid kui Ta kedagi hädas nägi, aitas Ta alati.
Seda võiks meie ühiskonnas rohkem olla.
Keegi ei too seda tagasi, kui kristlased seda ei tee.
Selle asemel, et kristlusest karjuda, peame seda välja elama.
Nii näevad inimesed,
et meil on midagi, mis on väärt omamist.
Piibel õpetab meid 1 Korintlaste14:1, et peame seda armastust taotlema.
Kogu väest taotlema ja sellele järele minema.
See on olnud asi, mis on mind armastuses käimisest õppides
kõige rohkem aidanud -
seda peab teadlikult tegema.
Ei saa oodata tunnet ega tahet, et seda teha.
Seda peab lihtsalt tegema.
Ära palu Jumalalt, et Ta sind vaid õnnistaks!
Palu, et Ta teeks sind õnnistuseks, kuhu iganes sa ka ei läheks.
See pole muidugi ka vale paluda, et Ta sind õnnistaks.
Ütlen iga päev:
"Isa, palun õnnista mind
ja tee mind õnnistuseks teistele, kuhu iganes lähen.
Ära lase mul minna maailma
ja käituda nagu mul poleks kõrvu ega silmi.
Aita mul kuulda, mida inimesed ütlevad,
näha nende vajadusi ja täita neid vajadusi Sinu abiga."
Me ei peaks paluma Jumalal kellegi vajadusi täita,
kui saame seda ise teha, kuid lihtsalt ei taha.
Oi, pean seda vist kordama!
Me ei pea Jumalal paluma kellegi vajadust täita,
kui saame seda ise teha, kuid lihtsalt ei taha.
"Noh ega siis kõike ka ise teha saa!"
Ei saa jah, kuid vaata, et sa käed rüpes ei istuks!
Üks asi on arvata, et pead kõike tegema,
teine on aga lihtsalt käed rüpes istuda.
"Ma ei saa kõike kõigi jaoks teha,
kuid keeldun tegemast mitte midagi mitte kellegi jaoks."
Aamen?
"Ükskõiksus leiab ettekäände, kuid armastus leiab alati tee."
Meil kõigil on oma "vabanduste kott".
Me kanname seda kaasas.
Muidugi on see nähtamatu, mitte nagu see.
Meil kõigil on üks käepärast
ja kui keegi meil midagi teha palub, mida me teha ei taha,
siis teeme koti lahti ja lihtsalt...
"See on liiga raske!"
Või kuidas oleks....
"Ma ei tea kedagi teist, kes seda teeks!"
Seda enam peaks justnimelt seda tegema!
Või siis: "Ma ei ole seda kunagi teinud!"
See on hea: "Mul on endalgi piisavalt probleeme."
"Mul on endalgi liiga palju probleeme!"
Siinkohal Jumala sõna sulle: nad jäävad sulle kõik alles!
Sulle jäävad need probleemid ja tuleb veel teisi juurdegi,
kui sa kedagi teist aitama ei hakka!
Saame vabaks ainult läbi teiste inimeste aitamise.
Kui te vaid teaksite, kui tõsi taga mul on!
Ükskõik, milline probleem sul ka poleks,
kui lõpetad oma probleemidele ja enda peale mõtlemise
ning sellele, kuidas neid lahendada...
Kui aitad Jumalat Tema tegemistes, aitab Jumal sind sinu omades.
Kuulsite?
Kui aitad Jumalat Tema tegemistes, aitab Jumal sind sinu tegemistes.
Psalmid 37:3 ütleb: "Looda Issanda peale ja tee head..."
Looda Issanda peale ja tee head. Mulle meeldib see!
See sõna ei käsi vaid Jumalale loota!
Temale lootes õnnista kedagi teist.
Olenemata sellest, palju kannatad, ära tõmbu nurka haavu lakkuma.
Seda enam hoia alal Sõna, pühendumust ja õnnista inimesi
ning jää pühendunud toetajaks.
Ära tõmbu tagasi, kui kannatad.
Seisa täie rinnaga vastu, öeldes: "See on rünnak Saatanalt
ja ma tean, kuidas Saatanat võita - hea võidab halva!"
Halvast ei saa jagu sellest eemaldudes, vaid head tehes.
Peame õppima elama, et armastada.
Piibel ütleb: "Rõivastuge armastusega."
Mida see tähendab?
Aastaid tagasi nägin korduvalt sama unenägu.
Ma ei teadnud miks.
Nägin seda suhteliselt tihti.
Kui sama und korduvalt näha,
hakkad mõtlema, et äkki selle taga on midagi enamat?
Nägin unes, et jõudsin oma konverentsidele nagu siinne täna
ja mu riided polnud kohal.
Lõpuks pidin oma pidžaamas jutlust pidama.
Mul oli piinlik, kuna riietus oli kohatu
Ma ei saanud siis sellest veel aru.
Siis nägin Ilmutuse raamatus kirjakohta,
mis käsib valvata ja oma rõivaid hoida.
Ma ei mõistnud seda.
Teised kirjakohad ütlevad,
et tuleb jätta vana loomus ja riietuda uue inimesega;
vöötada oma niuded tõega, astuda rahu jalatsitesse
ja panna selga õiguse soomusrüü.
Koloslastele 3 ütleb, et tuleb rõivastuda armu ja lahkusega
aga mis kõige tähtsam - armastusega.
Viimaks sain ka unenäole tähenduse.
Jumal ütles:
"Sa ei ole korralikult riides, kuna sa ei riietu armastusega."
Jutlust pidades oli mul küll hea sõnum,
mis inimesi õnnistas,
kuid kuna ma oma igapäevaelus ei käinud sügavas armastuses,
polnud selle taga väge, mis oleks inimeste elusid muutnud.
Ainus viis sellist väge ja võidmist saada,
on teha, mida Jeesus meile ütles - käia armastuses!
Kui te vähegi aimaks, kui palju teie elud muutuks,
ja kuivõrd teie vägi kasvaks,
kui te pühendaks oma elu armastuses käimisele.
Ela, et armastada. EEA - väga lihtne.
Nüüdsest elan, et armastada. See on mu uus elu loosung.
Olen EEA sõltlane ja fanaatik.
Olen EEA klubi liige. Elan, et armastada.
Ma ei ela, et süüa ja poodides käia;
et oodata reedet või puhkusel käia. Elan, et armastada.
Kolmandaks päevaks olete sellest väsinud
ja ütlete: "Tee seda ja tee teist, aga minu heaks ei tee keegi midagi!"
Ei!
Mõelge Jumala sarnasele armastusele.
See on armastus, kus tasu ei ole.
Teadke aga, et eneseohverdus toob alati tasu,
kuid tasu tuleb Jumalalt.
Suurim viga, mida teha saame, on olla kellegi vastu hea
ning siis nende peale pahaseks saada,
kui nad ei vasta meile heaga.
Looda Jumala headusele enda suhtes.
Jah, Jumal tahab meid õnnistada, tervendada, vabastada,
tööl edutada ja anda meile me südamesoovid,
kuid parim, mida teha saame, on tegeleda Jumala asjadega
ja lasta Jumalal meie asjade eest hoolitseda.
Ma armastan kirjakohta 2 Korintlastele 5:15
"...ja Ta on surnud kõikide eest, et elavad ei elaks enam enestele,
vaid Temale, kes on nende eest surnud
ja üles äratatud."
See ütleb meile, et Kristus suri,
et me ei peaks elama isekat, enesekeskset elu,
kus pole kedagi peale meie.
Ta suri, et vabastada meid isekast enesekesksuse vangist.
Nii palju suurepäraseid kirjakohti.
"Tee teistele nagu tahad, et sulle tehtaks."
Kutsume seda kuldreegliks.
Igaüks meist võib koheselt oma elu muuta,
kui otsustame paluda,
et Jumal aitaks meil teisi kohelda nii nagu tahame, et meid koheldaks.
Lihtne! Isegi laps saaks sellega hakkama!
Luuka 6:38 "Andke, ja teile antakse - hea, tihedaks vajutatud, raputatud,
kuhjaga mõõt antakse teie rüppe...”
Galaatlastele 6:10 ütleb: "Niisiis, kuni meil on veel aega,
tehkem head kõikidele, eriti aga usukaaslastele!"
Mida see tähendab?
Võta iga hommik veidi aega ning mõtle:
"Kellele ma täna saaksin õnnistuseks olla?
Kellega ma täna olen? Mida ma neile saaks anda?
Mida ma saaks neile julgustuseks öelda?"
"Mul endalgi õnnistust vaja!"
Jumal kindlustab sulle su õnnistuse, kui kannad hoolt teiste inimeste eest.
Kui sul pole õiget enesehinnangut, on väga raske inimesi teenida.
Jeesus pesi eeskujuks olles teiste jalgu.
Meil peaks olema valmidus teha inimeste jaoks seda, mida vaja.
Tänapäeval tundub sõna "teener" halvustavana.
Räägime sellest rohkem selle konverentsi raames.
Jeesus kutsus ennast teenriks.
Ka meil peab olema valmidus teenida inimesi
suurtes ja väikestes asjades.
Seda püüan ka mina siin sel konverentsil teha.
Olen siin, et teenida teid Jumala Sõnas
ning aidata teid.
Teie aga peaksite siit saadu võtma ja seda teiste osas rakendama.
Nii võidame maailma.
Me ei saa istuda ja oodata, et meid muudkui teenitaks.
Peame kasutama Jumala abi, mida Ta meile annab,
kellegi teise aitamiseks.
Jeesus pesi teiste jalgu,
kuid Ta poleks saanud seda teha ilma teadmata, kes Ta on.
Ütlen teile üht -
kui meil on terve enesehinnang,
oleme vabad isekusest ning vabad armastama.
Me ei pea muretsema, mida inimesed meist arvavad,
või mida nad meist räägivad.
Meie väärtus ei seisne meie ametikohas.
Olgu me kas aknapesija või firma direktor -
tähtis on sügaval sisimas teada,
et järgime Jumala tahet nii hästi, kui oskame.
Oluline pole maailma arvamus meie positsioonist.
Oluline on teha, mida Jumal meil teha palub.
Ja kui teha, siis pole tähtis, mida maailm sellest arvab.
Aamen?
Milline on terve enesehinnang?
Peaksite mõtlema nii:
"Tean, et olen Jumala loodu ja Ta armastab mind tingimusteta.
Tean, et mul on vigu ja nõrkusi ja ma tahan muutuda,
kuid usun, et Jumal töötab minu elus ning muudab mind päevast päeva.
Samal ajal saan siiski end ja oma elu nautida
ning saan olla õnnistuseks teistele.
Kuigi mul on vigu, on mul ka tugevusi.
Kasutan oma tugevusi täiel määral, mitte ei keskendu oma nõrkustele.
Ma meeldin endale.
Mulle ei meeldi kõik, mida teen,
kuid ma tahan muutuda.
Aga ma meeldin iseendale. Mulle meeldib, mida Jumal lõi.
Jeesus suri, et anda mulle elu.
Ma ei taha seda enda põlgamisega rikkuda.
See, kuidas teised minuga käitunud on,
mida minust mõtlevad või räägivad,
ei määra minu väärtust.
Minu väärtuse määrab see, et Jumal lõi mu,
Jeesus suri, et mind päästa ja Ta armastab mind.
Seega saan armastada iseennast ja teisi inimesi."
Aamen?
Aamen!
Kõige tähtsam asi maailmas, mida teha saame,
ja mis toob suure naeratuse Jumala näole,
on õppida käima tõelises armastuses.
Tõeline armastus ei ole ainult sõnad, vaid teod.
Peame õppima armastuses välja astuma
ja mõjutama teiste inimeste elusid Jumala armastusega.
Inimeste armastamine on parim plakat,
mida saame Jeesuse heaks kaasas kanda.
Psalmides 37:3-4 on öeldud, et kui sul endalgi on rasked ajad,
siis looda Issanda peale ja tee head.
Looda Issanda peale ja valmista kellelegi teisele rõõmu,
ning su läbimurre saabub.
Täna pakume sulle
"Ela, et armastada" õpetuse kogumit CD-l.
Ela, et armastada - õpi seda uue elustiilina.
Kui tellid, saad kingituseks käevõru, mida praegu kannan.
Kutsume seda L2L käevõruks, mis tähendab "Ela, et armastada."
Selle peal on kirjakoht Johannese 13:34.
See ajendab inimesi küsima, mis see on
ning sina saad öelda,
et Jeesus õpetab meid, et peame inimesi armastama.
Mina kannan seda meeldetuletuseks.
See on suurepärane viis maailmas tunnistamiseks.
Võta pakkumisest osa!
Usun, et see on sulle ja paljudele teistele õnnistuseks!
Aitäh ja ilusat päeva!
"Kus sa olid, kui olin puuduses?"
"Kus sa olid, kui kõik kaotasin?"
"Kus sa olid, kui keegi ei hoolinud?"
Me näitame sulle...
Ühe nädala jooksul saates "Igapäevaelu rõõmud."
Selle aasta jõulude ajal tahame anda teile võimaluse
nädata Kristuse armastust kellelegi, kes tunneb end unustatuna.
Teeme seda Lootuse Käsi jõulukataloogi kaudu.
Saate kinkida toitu näljasele lapsele, võimaldada haigetele arstiabi
või teha annetuse kõige pakilisema vajaduse leevendamiseks.
Kui teete kingituse või annetate kellegi auks,
saadate abivajajatele käegakatsutava kingituse lootusest.
Kataloogi saate tellida ekraanil oleva info abil.
Olgu sul kena päev...
...juba enne selle algust!
Külasta meie Päevasõna lehekülge
joycemeyer.org.
Tähendad meile rohkem, kui oskad iial arvata.
Oled meile väärtuslik
ja täname oma sõpru ning partnereid, kes seda teenistust toetavad.
Koos toidame näljaseid, riietame vaeseid,
kuulutame rahvastele evangeeliumi.
Võta meiega ühendust või külasta joycemeyer.org.
Jaga palvesoove, tutvu lähemalt õppematerjalide
ja Joyce'i konverentsigraafikuga ning kuidas hakata partneriks,
et koos üle maailma Kristuse armastust jagada.
Tõlge: Eda Gray
Eelnev saade valmis tänu J. Meyeri sõpra ja teenistuspartnerite toele.